钦定古今图书集成/明伦汇编/交谊典/第090卷 > 册府元龟 > 《荐樊衡书》唐·崔颢
## 钦定古今图书集成/明伦汇编/交谊典/第090卷 > 册府元龟 > 《荐樊衡书》唐·崔颢

夫相州者，先王之旧都，西山雄崇，足是秀异。窃见县
人樊衡，年三十，神爽清悟，才能绝伦，虽白面书生，有
雄胆大略，深识可以轨时俗，长策可以安塞裔，藏用
守道，实有岁年。今国家封山勒崇，希代罕遇，含育之
类，莫不踊跃。况诏征隐逸，州贡茂异，衡之际会，千载
一时。君侯复躬自执玉陪銮，日观此州名藩，必有所
“举，当是举者，非衡而谁？伏愿不弃贤才，赐以甄奖，得
奔大礼，升闻天朝。衡因此时策名树绩，报国荣家，令
当代之士，知出君侯之门矣。”颢不胜区区，敢闻左右，
俯伏阶墀，用增战汗。